VLÁDA SLOVENSKEJ REPUBLIKY

NÁVRH

UZNESENIE 
VLÁDY SLOVENSKEJ REPUBLIKY
č.......................
z ......................

k novému zneniu materiálu 
„Návrh spôsobu privatizácie
 Slovenských elektrární, a.s.“ 
_________________________________________________________________________

Číslo materiálu: 1220 /2002-010

Prekladateľ:	minister hospodárstva Slovenskej republiky 

Vláda

A.	schvaľuje

A.1     Spôsob privatizácie Slovenských elektrární, a.s. formou predaja majetkového podielu FNM SR v SE, a.s. strategickému investorovi (-om) a to spôsobom, ktorý bude kombinovať predaj existujúcich akcií s navýšením základného imania SE, a.s. tak, aby bola zachovaná 
51 % majetková účasť FNM SR. 

A.2   	Dva varianty predaja a to buď variant predaja 44,79% (resp. až 49% ak sa FNM SR rozhodne odkúpiť podiely minoritných akcionárov) majetkového podielu akciovej spoločnosti Slovenské elektrárne, a.s. zaregistrovanej 21.01.2002 alebo variant predaja majetkových podielov 44,79%  (49%) v novovytvorených dcérskych spoločnostiach 100% vlastnených Slovenskými elektrárňami a v takom prípade budú založené nové spoločnosti pred finančným vysporiadaním predaja, pričom bude prijatý ten variant o ktorom vláda rozhodne výberom ponuky, ktorá bude najlepšie spĺňať vládou stanovené kritériá

B.	ukladá

ministrovi hospodárstva

     B.1   	vypracovať postup krokov privatizácie SE, a.s. s ohľadom na kľúčové problémy a to tak, aby:
	- Vodná elektráreň Gabčíkovo zostala v 100% vlastníctve štátu a zároveň v materskej spoločnosti SE, a.s. v prípade, že budú založené nové spoločnosti 100% vlastnené SE, a.s. resp. aby štát kompenzoval SE, a.s. stratu z prípadného vyvedenia aktív VEG z majetku SE, a.s. vo výške trhového ocenenia prínosov VEG pre SE, a.s.

	- Problematika súvisiaca s JE-A1, JE-V1, JE-EMO 3,4, veriteľmi a uviaznutými nákladmi bola riešená v okamihu hodnotenia ponúk investorov vládou SR tak, aby bolo možné prijať aj riešenie týkajúce sa uvedených problémov.
	
	Termín: súbežne s hodnotením ponúk investorov 

B.2  v spolupráci s prezidentom Prezídia Fondu národného majetku SR zabezpečiť prijatie príslušných rozhodnutí valného zhromaždenia SE, a.s., súvisiacich s realizáciou vládou rozhodnutého spôsobu privatizácie  SE, a.s.

Termín: do 40 dní po rozhodnutí vlády SR o spôsobe privatizácie SE, a.s.

      Vykoná:  minister hospodárstva
Na vedomie: prezident Prezídia FNM SR 

C.	 mení 
prílohu k uzneseniu vlády SR č. 901/1994 - Rozhodnutie o privatizácii časti podniku Slovenský energetický podnik, š.p., podľa zákona 92/1992 Z. z. v znení neskorších predpisov o prevode majetku štátu na iné osoby v znení neskorších predpisov: 

a/  nový text písmena A, bod 4. C znie :
„Prezident Prezídia Fondu národného majetku SR, ako majoritného akcionára SE,a.s.,  v spolupráci s ministrom hospodárstva presadí pred finančným vysporiadaním predaja, v prípade, že o tom vláda rozhodne pri výbere najlepšej ponuky, aby akciová spoločnosť Slovenské elektrárne, a.s., ktorá vznikla 21.1.2002, založila dcérske obchodné spoločnosti v 100% vlastníctve SE, a.s. vkladom častí svojho majetku zvlášť vzťahujúcemu sa k výrobe elektriny z jadrového paliva a zvlášť k výrobe elektriny zo všetkých ostatných zdrojov elektriny.“ 
b/ písmeno A, bod 3 takto:
-	text v bode b) sa nahradí textom „46% dočasná účasť FNM SR“
-	ruší sa písmeno d)

D.	poveruje

D 1. predsedu vlády SR 
predložiť Návrh spôsobu privatizácie Slovenských elektrární, a.s. predsedovi Národnej rady SR na prerokovanie v Národnej rade SR.

 D 2.  ministra hospodárstva SR
odôvodniť Návrh spôsobu  privatizácie Slovenských elektrární, a.s. v Národnej rade SR. 

Vykonajú: predseda vlády SR
		  minister hospodárstva SR

      Na vedomie: predseda Národnej rady SR
		     Prezident Prezídia Fondu národného majetku SR